Ιωάννης Μάγεντορφ

Ο Πρωτοπρεσβύτερος Ιωάννης Μάγεντορφ (, , , Ιβάν Φεοφίλοβιτσ Μεγεντόρφ, , 17 Φεβρουαρίου 1926 - 22 Ιουλίου 1992) ήταν Ρωσικής καταγωγής θεολόγος και καθηγητής πανεπιστημίου.

 Βίος 
Ο Πρωτοπρεσβύτερος Ιωάννης Μάγεντορφ γεννήθηκε το 1926 στο Νεϊγί-συρ-Σεν (Neuilly sur-Seine) της Γαλλίας. Η οικογένειά του είχε μεταναστεύσει από τη Ρωσία και ανήκε σε αριστοκρατικής καταγωγής Γερμανούς της Βαλτικής χερσονήσου. Μεγάλωσε στο Παρίσι και σπούδασε θεολογία στη Θεολογική Σχολή του Αγίου Σεργίου κι έπειτα στo Πανεπιστήμιο της Σορβόννης.
Το 1958 ανακηρύχθηκε διδάκτωρ της φιλοσοφίας (Docteur des Leuttres) με θέμα την κριτική έκδοση και μετάφραση στα Γαλλικά των Τριάδων του Γρηγορίου Παλαμά Υπέρ των Ιερώς ησυχαζόντων.

Στη συνέχεια θα εργαστεί στο Εθνικό Κέντρο Επιστημονικών Ερευνών της Γαλλίας και θα διδάξει στην Ορθόδοξη Θεολογική Σχολή του Αγίου Σεργίου. Μετά την χειροτονία του, το 1959 θα αναχωρήσει για τις Η.Π.Α.. Στη Θεολογική Ακαδημία του Αγίου Βλαδίμηρου στη Νέα Υόρκη θα διδάξει Εκκλησιαστική Ιστορία και Πατρολογία. Από το 1983 μέχρι το 1992 θα διατελέσει κοσμήτορας της Σχολής, διαδεχόμενος τον Αλέξανδρο Σμέμαν μετά το θάνατό του.

Παράλληλα ήταν Έκτακτος καθηγητής Βυζαντινής Ιστορίας στο Πανεπιστήμιο Φόρνταμ (Fordham) και λέκτορας Βυζαντινής Θεολογίας στο Dumbarton Oaks, (Kέντρο Βυζαντινών Σπουδών Πανεπιστήμιο του Χάρβαρντ), όπου αργότερα υπηρέτησε στη Συμβουλευτική επιτροπή και αργότερα αναπληρωτής διευθυντής σπουδών το 1978. Υπήρξε παράλληλα σύμβουλος των επισκόπων της Ορθόδοξης Εκκλησίας της Αμερικής (O.C.A) συμμετέχοντας στα διορθόδοξα και οικουμενικά ζητήματα υπηρετώντας την O.C.A. ως πρόεδρος του τμήματος εξωτερικών υποθέσεων, αντιπρόσωπος στην Κεντρική Επιτροπή του Παγκόσμιου Συμβουλίου Εκκλησιών, και μέλος της Επιτροπής του για θέματα Πίστης και Λειτουργικής Τάξης, της οποίας ήταν συντονιστής της από το 1967-1975.

 Βιβλία-δημοσιεύσεις του Ιωάννη Μάγεντορφ στα νέα ελληνικά 
 π. Ιωάννης Μέγιεντορφ, Η ορθόδοξη εκκλησία, μτφρ. Βίκυ Πατρίκη, εκδ. Εν πλω, Αθήνα, 2010
 Ιωάννης Μάγιεντορφ, Βυζαντινή θεολογία, μτφρ. Παύλος Κουμαριανός, Βασίλης Τσάγκαλος, εκδ. Ίνδικτος, 2010
 Ιωάννης Μέγεντορφ, Βυζάντιο και Ρωσία. Μελέτη των βυζαντινο-ρωσικών σχέσεων κατά το 14ο αιώνα, εκδ. Δόμος, 1988
 π. Ιωάννης Μέγιεντορφ, Ο ορθόδοξος γάμος, μτφρ. Αρχιμ. Αθηναγόρας Δικαιάκος,εκδ. Ακρίτας 2004
 Ιωάννου Μέγιεντορφ, Η βυζαντινή κληρονομιά στην ορθόδοξη εκκλησία, μτφρ. Δημήτριος Μόσχος, εκδ. Αρμός, 1999
 π.Ιωάννη Μάγιεντορφ, «Η σημασία της Μεταρρύθμισης στην ιστορία της Χριστιανοσύνης», Σύναξη, τ/χ.51 (Ιούλιος-Σεπτέμβριος 1994), σελ.9-26
 J. Meyendorff, Ο άγιος Γρηγόριος ο Παλαμάς καί η ορθόδοξη μυστική παράδοση, μτφρ. Ἐλ. Μάϊνας, εκδ. Ακρίτας, Ἀθήνα 1983
 J. Meyendorff, «Οι Βαλκανικές εκκλησίες», στο: Α. ΠΑΠΑΔΑΚΗΣ/ J. MEYENDORFF, Η χριστιανική Ανατολή και η άνοδος του παπισμού. Η Εκκλησία από το 1071 ώς το 1453, μτφρ. Στέφανου Ευθυμιάδη, εκδ. ΜΙΕΤ, Αθήνα, 2003, σελ.361-412
 J. Meyendorff, «Η μητρόπολη της Ρωσίας από το Κίεβο στη Μόσχα», στο ίδιο, σελ.479-531

 Παραπομπές 

 Πηγές 
 Protopresbyter John Meyendorff

 Εξωτερικοί σύνδεσμοι 
 John Meyendorff, Byzantium and the Rise of Russia: A Study of Byzantino-Russian Relations in the Fourteenth Century, Cambridge University Press, 2010 
 John Meyendorff, St. Gregory Palamas and Orthodox spirituality, St Vladimir's Seminary Press, 1984 

Κατηγορία:Ρώσοι θεολόγοι